**Kommissorium for DBTU’s Tuneringsudvalg (TU).**

**Mission:**

TU arbejder for at fremme dansk bordtennis gennem at tilrettelægge, koordinere og udvikle holdturneringen i Danmark, samt sikre at rammer og regler bliver overholdt.

**Struktur:**

DBTU’s udvalg består af 3 til 5 medlemmer. Formanden vælges for 2 år ad gangen i lige år. Øvrige medlemmer vælges ligeledes for 2 år ad gangen – halvdelen i ulige år og den anden halvdel i lige år.

Et medlem af bestyrelsen fungerer som kontaktperson til udvalget og kan til enhver tid deltage i udvalgets møder. Kontaktpersonen skal sikre, at udvalgets arbejde harmonerer med DBTU’s overordnede mål og visioner og holde bestyrelsen opdateret herom.

**Ansvar, kompetencer og opgaver:**

Turneringsudvalget indbyder hvert år de kvalificerede hold til deltagelse i Danmarksturneringen.

Til brug for afviklingen af Danmarksturneringen samt stævner udarbejder TU ét Turneringsreglement. Turneringsreglementet revideres én gang om året.

Offentliggørelse af turneringsprogram, indtastning af resultater, formidling af stillinger mm. sker på Bordtennisportalen.

Deltagergebyr i Danmarksturneringen, priser for licenser samt bøder fastsættes af DBTU’s bestyrelse og offentliggøres i DBTU’s Takstblad.

Aldersgrænser i ungdomsrækkerne fastsættes af DBTU’s bestyrelse.

**Ramme og råderum:**

Turneringsudvalget udarbejder hvert år et Turneringsreglement under hensyntagen til DBTUS overordnede målsætning om at fremme dansk bordtennis på alle niveauer.

Turneringsudvalget behandler alle protester, øvrige sager og henvendelser vedr. Danmarksturneringen og kampe i DT.

**Opgaver:** Indtastning af turneringsprogram, kampflytninger mv. for Danmarksturneringen i Bordtennisportalen i samarbejde med sekretariatet.

Udarbejde skriftlige besvarelser på alle protester, øvrige sager og henvendelser vedr. Danmarksturneringen og kampe i DT.

En DBTU’s ansat samarbejder med TU omkring opgaveudførelsen og deltager som udgangspunkt i udvalgets møder. Der er ligeledes tilknyttet en fra bestyrelsen til udvalget. Se organisationsplan

TU har eget budget udstukket af bestyrelsen.

TU står til ansvar overfor årsmødet.